
[ROK V 


PAMJĘC ZAGJINA WO NASZECH PRZODKACH 


Kaszebskó zemja taci v svojim klinje apartno 
vjele pamjątkov z prastarech czasov, Pozomkovjiszcza 
i kam'anni kręgji, cerpjiska i grobovjiszcza vszela- 
kjigo órtu i szlachu dovają vjedę wo nijevszedni kul- 
turze i belnoce naszech prawojcov. 

Le może chtos rzecze, że np. kultura kamjan- 
nech grobov (skrzenjovech) nji mó se njick vespola 
z przodkami dziseszech Kaszebov, vjemć bo, jiże 
słovjańskii lede mjełć przóvanożec do Elbe i Bółtu 
nopjervij v szostim czć v sedmim stalatim po n, Chr. 
Želi jidze wo naszech przodkov, to są njimi Velecć, 
a ti bëtovelë hevo na tech zemjach jesz za nech 
czós, kjede wo Njemcsch nad Bółtę jesz nie belo 
njiżodni zmjonkji. Valecć — to sarmackji (prasło- 
Vjańskj:) lud, krevni tech Słovianov, co to belno 
pozdniij przóvanożelć nad Vjisłę 
naszim przodkom zćvjiszcze Pommorzanov, Wu tech 
Veletov goscetvjilś chterens czas Gotovje, Gepidzć, 
Longobsrdzć — le jakii to vsebot króvji i movć jich 
parłęcze! v nenczas z naszima przodkami, trudno sę 
vmaklac. Gvesnim le je to, że V:lecć na podobę 


jinszech ledov nad Bółtę (Prźsov, Żmudev, Leteszov, 
Skandinsvov) mjelś do se znicovac cała svojieb 


bojatrov a jejich popjołe chovac w gronkacb. Na 
tim pospodlim przenolegó nama także kulturę ka- 
mjannech grobov wuvażue za cos svojigo, a popjołe 
v gronkach — za proche naszech przodkov. 

Niigle lem'ż kaszebskjigo plega począł sę jimac 
wugorov i lasovech wubrzegov, spokojno so leżalë 
proche przodkov v kamjannech grobach. Le wod 
kjiledzesąt ju lat czejemć vnetka bezwustonku wo 
njiszczenja prastarech grobov. Smutnó to provda, 
że niejeden gbur, kjej zadzejs płegjem wo kamjanni 
grob, dlo ti kąsk pachęcenć co mu tam wurosce, 
grob zrejncje a kamjenje zabjerze, abe je przedac 
cze też zbrekovac prz domoeim. Dzeż to sę podza 
poezestnosc starszech, co przónolegó także tim pro- 


i Vartę i nadelć - 


chom v tech gronkach ! Roavalac bo grobe przod- 
kov a przedavac jejich trëme — to barbarziństvo! 
Njima provdac dzevotć mjevjednimu gburovji, ale 
dzevota nama, co tczę przodkov na woku momć, 
jiżesmć naszim nabocim na lud do tech czos nijick 
v ti deji nie zrobjilć. 

Dejó zachovanjó gronkov, co le decht v krajo- 
vesh pravach mó svoje vesprzć, nje je jistim ti deji, 
co ze serca vzenjikó i do serca trofjó. 

Zachovanjć gronkov przez vóvożanić jich do 
muzeov i zbornjiskov dlo vjadovech celov, to rzecz 
dobró, bo konjecznó. Ale żeli jidze wo huremnć 
vóvożanić i to le decht v tim celu, abe so statke- 
vele bogatim zbornjiskjem tam kędes zdóla wod ka- 
szebskji zemji — te nji możema te anji chvalec, anji 
też dłeżij damjenjim zledac; vēvjozą bò kureszce 
wostatni gronk, a zemja nasza bądze pustó i szętnó 
ze vszetkjich teórtnech pamjątkov. 

Njiszczenjć prochov je profanaceją tech przod- 
kov i vjidnim znakjem, że zamarła desza norodu, 
co mja bëc jim starźnjikjem. Zabćto, jiże ve tczć 
Co wostało: mova, zvek, 
vjara, to nje je vszetko! Jak nje zaboczimć wo 
naszech vjelgjich przodkach, co historejó nom prre- 
koza, to nje zagjinje pamięc v naszim młodszim 
pokoleniu wo nas. 

Bodejie dczdzc tech czasov, kjej przińdze do 
vszódnigo wuvożanjó przodkev przez całi morod. Alk 


pozdnjeszech kec miele. 


Barnjim 
2] Woleva 


Przenjesmć sę v sledni czase XII v., kjej v naj 
nadmorskjich zemjach zaczinaje sę gruńtovac Va- 
njeljó. Jednigo razu Subisłóv, pogańskji ksizec na 
Gduńsku, jedze na jachtę v vjolgji kole Gduńska 
lase.  Zapoloni jachtą wodjachoł za dalek wod 


wod resztë jachtarzi i tam go napodó gromjisti dżena, 
chteri go renji. Podarmo voł6ó jachtarskjim rog< 
drechov. MKureszce przechodó mu z pomocą pu" 
stelnjik — chrzescijon, chteren v wokolnech mjeszkoł 
lasach. Nen v mjono Christusa zeprcvadzeł go do 
svoji pustelnji, gdze mu dół pjerszą pomoc. Zmę- 
czoni ksiżę wusnął. | v tim spjiku snjije mu sę, że 
je v sncżechnim wogrodze, v chterim przechodó sę 
v snjegovech, bjołech ruchnach cedni anjoł z wo- 
livną vjetevką v ręce. Anjoł podchadó do nie i vska- 
zejącć mu na bezrozemną tczę bożkcv, radzi ksiżę- 
covji do provdzevigo sę zvrocec Boga, chteren po 
smjercć d je szczes levosc vjecznę, V njim sę budzi. 
Nad sobą vjidzi zakłopotaną skarń pustelnjika, z krziżę 
v ręce. Nen jednako nie brekuje gó ju navrocac, 
Snjik beł tak przejmująci, że ksiżec som prosi wo 
przegotovanić i chrzest. Na vspomjink tego dzivnego 
zdarzenjió wumesleł na njim molu postavjic klosztor, 
z chterigo vjara svjętó mja sę na jego rozchadac 
zemje. Telno nom wopovjodó przepjiknó legenda. 
Pevnim je, że następca Subisłóva Sambor | kole 
1176 r. — jak vspcminają klosztorne kronjikji — 
sprovadzeł dotądka cesterskjich klosztornjikov z Kol- 
bacza, z zapodnji Pomorskji. Novć posadłovjć nad 
stregą Strzeżą naı:velë kloszterrjjce „ad montem 
olivarum, z czego pozdnjij Woleva. Klosztor wo- 
levskji, v chternim wod samigo początku beło 13 
klosztorniikov z wopatę, rozmajiti przechodoł dzeje, 
to vjelgoscć, to wupodku. 

V 12924 r. nape1lćś na nj n jak i na żekovskji 
klosztor pogonji Prósovje, mordejącć vsze'ernoszczech 
klosztornjikov, bo njenavistni mu belś, jiże z Wo- 
levë i Żukova szła mi ejó na navrocanjć jech, czego 
Prósovje nje chcelć. 

V 1234 v zemje znovuszka Presóvie v vEpravje 
na Gduńsk napedlś Wolevę i viele klosztorniikov 
vómordovelś. Wod 1242—1247 vedle klosztornech 
kronjik napodają kjile razi wolevskji klosztor Krze- 
żoce v vojnie z Svjętopełkę Belnim. V 1252 Svię- 
topełk Belni broni sę navet v klosztorze procemku 
Krzóżokom. V 1433 napodają Wolevę Husece, a v 
1577 klosztor spolelć zletrzałi Gduńszczanje, zaco 
pozdnij muszelć zapłacec 22000 talarov, za chteri 
to pjenjędze klosztornjice wodbudovelć wolevskji 
svój klosztor. Z nech czasov pochodó klosztorni 
koscoł, dzis katedra gduńskjigo biskupa. 


Takji są krotechni dzeje nigo svjętigo dlo Ka- 
szebskji mola, chterimu bleżij chcemć sę przóezdrzec. 


Vchodające do benë, stovó człovjek na pargu 
wosłupjałi gromotą tumu. Vożni, trzónavovi gotil, 
łęgjimi linjami pnąci v sigającą kjejbe njeba viżavę, 
poprzecinaną v skupjoni posovje wostrimi gotickjimi 
łękami, bjije dzivną kornoscą a navetk svojoscą bje- 
lonoch leno scanov. Długó, na bez sto metro. 
głovnó nava, kuńczi sę cednim, z czornigo marmuru 

stolmjastim vołtorzę, peszno sę wodbijajęcim na 
spodlć bjeletińskjich murov. 

Po wobuch stronach snożigo voł'orza, 
nach są rozvjeszoni portrete nech, co nen klosz'or 
założelć, czë vspomogelć. Strona vanjelji je posvji- 
conó vspomjinku najech ksiżętov,  Kjejbe żevimi 
wcczama pozerają z portretov chłopskji vjelgosce, 
postaceje dostojnech ksiżęt. O pesznech bojarzczech 


na Sca- 


Vastvu Drovi Aleksandrovji Majkowskiemu 
i Vastce Franiji Majkowskiej v strace Svi Matkiji 
szczeri vspołczóce skłodó 


redakcejó 
i czetińce »Zrzesze Kaszebskii 


wobleczenkach, v sobołovech płoszczach z cé-hą 
monarszi godnoscć i vożnoscć na skarnjach zmu- 
szają prosto, że z kornoscą a navetk dróżenjim po- 
zeró człovjek na podobizne nech, chterich proche 
v koscelnech sklepach njiżij wobrazov leżą... Z głę- 
boką tczą i dzęką pódó tu człovjek na kolana przed 
prochami tech, chterni przed vjekama rządzelć tą 
zemją, chterni ji belë dobrimi panama, chterni ta 
Wolevę, te svjęti place tu zbudovelć, do chternech 
pozdnij vjedno tesknjilś i z novjikszą tczą wo nji 
vspominelć. Historejó, bo hevo, njeróz vspomjinô, 
jak ksiżęta naszi wo Wolevje vspomjinają, że „mól 
to spoczinku wojcov najech, v chternim i më chcemć 
bec pochované“. Bi v. 


F 
V żałobje 


Zmarła sp. Jozefina Majkowska, Matka v. dra 
med, Aleksandra Majkowskiego v Kartuzach. 

Sp. Jozefina Majkovska z Baskov, wur. l0 8 
1858 r. v Łubjanje, pov. koscers' jigo, chdze Starszi 
wod vjełe ju łat posodełś majętnosc. V młodim 
vjeku vóchodzi do Koscerznć za rolnjika Jana Maj- 
kowskiego, pochodzącigo zez Zdunovjic, pov. kar- 
teskjigo (wur, 27 12 1844 r.). Wosta vdovą v 62 r. 
svigo źócć, Do tego czasu mjeszkó v Koscerznje, 
przez pevjen czas v Dobrzevjinje, a na wostatku 
v Kartuzach. Wumarła 26 steczniika t.r. wo godz, 
12. Przeczeną smjercź sp. Majkowskiej ,beła gripa 
chterni sę nabavja przed kjile dnjami, chodząc 
z mjeszkanjó przë vjolzjim mrozu. V dzeń przed 
smjercą przćójęła wostatni Sakramenta svj. Pogrzeb 
wodbeł sę 30 steczniika, 

BOJKJI KASZEBSKII 


Wo dobrim svjodku* 


Beł to roz jeden młodi parobk, co na vanogę 
szed. 

Kjedes spragłi beł i głodni, tak przószed do 
jedni karczmć i proseł karczmorza, żebe mu mędel 
jajov wugotovoł. Nen karczmorz też te jaja wugo- 
tovoł, a młodi człovjek je zjod. Jak won chcoł za 
nje zapłacec, tej karczmorz rzek: 

— Co jô tam mom vząc za nen medel jój! 
To sę nje wopłaci, jaż vjęci stracisz | Jô anji nje 
chcę tech dvuch trejokov, co te jaja be kosztcv ł6, 
pjisac do ksążkji na dochod. Ale chitri karczimorz 
dulcżcłle na svoje. 

Jak rje, tak rje; tak nen młodi człoviek nje 
zapłaceł i szed dalij. 

Ve:zed jeden rok i dva, wożenieł sę i mioł 
gburstvo peszni, a wo nje zapłaconech jajach zabo- 
czeł. Ale jak dva lata vószłć, tej nen ksrczmorz go 
skarżcł i zażądoł zapłetę, njeteli za jaja, ale i zo 
kurczęta i kurczęta wod kurcząt, cobe v tech dvu: h 
latach z nego mędla jój belē sę wulęgłć. A bela 
to vjolgó sema, Kjej przószed termjiń — v sącz» 
stracoł, bo nji mjoł żodnigo svjodka, a szdzovje pi zë- 
znelë provdę karezmorzov ji. 

Parobk na tim nje beł spokojni, le proseł, żebe 
novi termjiń vóznaczelć, cobe mog so sprovadzec 
svjodka. 

Czas sę zlecoł, a won nijiżodnigo svjodka nji 
mog dostac. A kjej ju le jeden dzeń beł do ter- 
mjinu, tej sę zajisceł, szed do lasa i płakoł. Vnet 
ale kol njego naloz sę jakjis młodi człcvjek i sę go 
pitoł : 

— Czemu të płaczesz ? 

— Jak jó nji mom płakac, kjej vjitro mom ter- 
mjiń a nji mogę żodnigo svjodka nalezc. A bez 
tego jó znovu przegraję | 

I jisceł sę młodimu człovjekovji i wopovjodoł 
mu vszetko, jak no beło. 

Jak ju vszetko wuvożnie vśsłochoł, jął go po- 
ceszac i rzek: 

— Nje bejle sę! Bjej vjitro na termiiń, a jô 
cë poslę mojigo wojca za svjodka, kjej go chcesz 
podae. 

Chętno przźsteł; człovjek v pravje szed do 
dom, a nen młodi też precz. 

Na dregji dzeń szed won na termiiń, czekavi, 
cze też nen svjodk prz'ńdze. Vszesce sędzovje sę 
zebrelś i chcelć spravę sądzec, ale svjodka nje beło. 
Tak woni mu rzeklć: 

— Zle stoji z tvoją spravą, bo ten karczmorz 

vëgraje, bo kożdi vje, że z tego mędła jój mogłe 
są kure lęgnąc i znovu mjec kurczęta | 

Ale jak woni ju chcelć go wobsądzec, tej vpód 
do sądovi jizbë stari chłop, tak zgrzoni, że na njim 
szum stojoł i vołoł; 

— Jô będę svjodkjem temu człovjekovji! 

Ale nostarszi sędza rzek : 

— Të przószedes pjęc minut zapozdze! 

— To niick nje szkodzi — wodrzek stari chłop 
— bo jô mioł vjelgą robotę, Jô wugotovoł dziso 
ju trzedzesce korci grochu i go rozsoł. 

— Takji stori a takji głupji | — wodrzek sędza. 
— Jak të mog to robjie, kjej kożdi vje, że z wugo- 
tovznigo grochu nji może njic wurosc. 

— Kjej tak — wodrzek dżod — to i z goto- 
vanech jój nji mogą sę kure lęgnąc! 

Tero sę vszetkjin sędzom vjidno v głovje 
z'objeło i wobsądzelć karczmorza, a nen młodi czło- 
vjek vëgroł pravo. 

To je krotkô bojka, ale to je provda! 


ESSI E E POT 


e i 


Jan Trepczik 
Ju rozdergó vjater ... 


Ju rozdergó vj-ter, ju pe grzepach dmie, 
Ju szuńceją na dole vałe. 
A błone czornavi jaż do zemji gnjs; 
Svjat v komudze kanął ju całi. 
Ju bugreją zdóla grzemote po rzmje 
A lage ju szamotę grale : 
Jem sadnął na zberku ë na morze zdrzoł, 
Dze vj cher ju morze ve vładę svą br. l. 


| sedzoł jem zdrzącć na chaję, grzómot, 
Na morze, co na zberk nalinó, 

Jaż proecemku krzókvć, wod vodë mje szed 
Krzók straszni, co serce przerzinó. 


Prze pjorenov vjidze, jô dostrzegom vnet 
Że czołun so z vałą przegjinó — 

Ju zgjinął nen czołun — ju rebok na dnje — 
Grzómote vcig bugreją — vjater vcig dmje. 


CZĄD KNIEZOV VZENJICZNO-POMORSEJICH 


Ruja- samojistnó 


Rac 1120—1140 
Tecłov 1140—1168 
Jaromar | 1168—1218 
Visłóv I 1218—1241 
Jaromar Il 1241—1282 
Visłóv HI 1282—1303 
Visłóv IV 1303—1325 
Sambor 1303 
do knjazestva pomorskjigo — Volgast. 


Aleksande: Labuda 


Żëcé Kaszebov przed dvuma stalati 
VĄTK DO MONOGRAFIJI MIROCHOVA 


II 


Mirochowo je wod njepamjecë sedłovjim ceka- 
natu, ale koscoła v nenczas ve vsë nje beło. Za 
krzeżackjich czasov mjoł bodej stojec parefijalni 
koscoł na molu dziseszigo nadleseństva. Skazoni 
wod grzemotovigo wuderzenjó nje dożdoł sę wod- 
budaceji, le z rejnov jego vëstavjilē novi koscoł na 
grzipce vëżij smętorza po levi stronje mjechuckji 
drogji. Tento kosccłk stojoł tam przez kjile stalati, 
jaż spoleł sę njevjedzec z jakji prziczen€ razę z ple- 
banjiją i vjelgą szepereją, co stoja naprocem, przed 
rokjem 1750. Z koscoła anji z plebanjiji nje dało 
sę njick wuretac, spoleło sę vszetko, także staro- 
doyni akta i dokumenta. Wod te czasu vjes 
nji mja koscoła, le dec'.t malinką kapleczkę, co jesz 
podzisdzeń stoji. Ledze v renczas chcdzelë do ko- 
scoła przez kjile lat do Strzepcza, pozdze do 
Svjonowa. 

Malinkó kapleczka, co stoji przć dvcrze, je ju 
kole 600 lat storó. Je to jedinó ve vsć dzejovó 
pamiątka po Krzeżokach, provdac zrepe rovonó i wod- 
novjonó przed kjiledzesąt latam. Som le bodej 
komtur z bracą vchodoł do nji na nabożeństva 
a njikomu z ledu nje beło vulno do nji veńc anji 
navetka zazdrzec, Pjęknó legenda perłęczi tę kap- 
leczkę ze svjonovskjim koscołem, vedle chterni ce- 
dovnó figura sv;onovskji Madonnć mô bodej pocho- 
dzec z ti kapleczkiji, 

Szkołć przed dvuma stalati jesz nie beło ve v:£. 
Nieviele bo starosta Przebenda-Przeben- 
dovskji wo to dboł. Dopjerze starosta Boszkji 
(Boszki) mjoł sę za wuczebną zajmą vjeskiigo le Ju 
i za jego to prziczeną sę wudało zastarovjic tjeską 
szkołę v roku 1817. Pjerszim szkolnim beł dvórskii 
szeper Dampc. Ve vsć beło jednak vjedno kj:le 
pjisemnech ledzi, beła bo łeżnosc vEwuczenjó sę ake- 
cadła wod staroscińhskjigo pjisarza. Do pjisemne.h 
ledzi noleżało zazveczej kjile dvornjikov, a colem: ło 
znelć sę na pjisanju szołtes i pasterz gminni. Ale 
z gburóv le decht tam sam mog sę chtos podpj's c, 
a ze szarvarkovech vjerę że njicht. Ale v ten mol 
czetac v koscelnech ksążkach moglë bezmała vszetce 

Poczta v nenczas jesz chodzeła na żedovskjich 
nogach. Regularno co dvje njedzele przóchodoł żid 
z Koscerzne z pocz'ovą bordą ra plecach, złożeł 
ję wu starostć i so szed do karczmarza żeda na 
Le po kj'le dnjach zabroł pocztę staro- 
scińską na plece i so vędrovoł pod Koscerznę. Beło 
to jesz przed rokjem 1772, bo pozdze przójeżdżoł 
do Mirochova pocztiljon, jakcże bcł tu wurząd 
pocztovi (Postamt). 

w ; 
vepoczink. 


Nade vsą skrzepja szebnjica, co stoja wod 
njepamjęcć na grzepje vëżij płotov, sprzeti lęborskji 
bromë na molu, dze roz kjedes sztoporczeła wo- 
gromnó vjeżeca ksidzovskjigo zomku. Mol ten znan- 
kuje dzis gromadka danov. Ta szebnjica mjała se 
vjedovac jaż z krzeżackjich czasov i vj.le bodej 
zbojcov i rabusznjikovy na nji zavjisło, le v cządze 
wostatnech stalati njikomu żecó nje wodebra, jiże 
to noleżało ju v nenczas do koscerskjizo kata. Przed 
circa sto latami beła wona rczebronó i przedonó, 
njoł ję bodej kupjic gvesni gbur wod Reskova 
i ję zbrekovoł do budovnii stodołć. 

Ta apartnó pamjątka mó tam jesz dzis stojec 
v postaceji nórtovigo słupa. Szkoda, że nje je mo- 
żno doznac zevjiska tego gbura. 


Herbe kaszebsko-pomorskjich 


knjazestvov 
I1 


Dajemë dalszi vqtk wo Herbach 
Antonjigo Małeckjigo »Studia heral- 
dycznes wo czem dodac zabeles- 
me v zeszłim cządku. Red. 


Przeglądającć pjeczice knjezov vzenjiczno-po- 
morskjich, do te duńdzemć, że Grif nj- beł godłem 
ti dinastejj.  Wukazivó sę leno na pjeczi+ć knjeza 
Sambora Il (1220—1276). Je to pjeczic z lat 1251—76 
v sztołce tarcze wo trzech kątach — na nji Grif 
v pravą stronę zvarconi. Knjazestvo to przeszło 
pod cezenę, nji mającć jistno żodnigo svigo stałigo 
z:aku. Po vzęcim tak zvonech Presov Krolevskjich 
przez Kaz. Jagjellonczeka njosła zemjó pomorskó, 
chełmińskó, mjichałovskó v kerbje worzła czornigo 
z koreną na szeji i v ręce trzómającą mjecz, vEcho- 
dajęcó z jego pravigo skrzidła na bjełim polu (Dłu- 
gosz Opera | 561). 

Kjej voj, pomorskji prze gło za svój herb Grifa 
czervonigo (vedle jinszech czornigo) v bjołim polu, 
njic njima gvesnigo, Grif tea beł czervoni v bjo- 
lim — i takjim go wukszivó Bartosz Paprockji 
v „Herby rycerstva polskiego* (1584). Trzeba do- 
dac, jiże i Zemjó Bełskó (wod czasov Długosza) 
dosta Grifa bjołigo v czervonim polu. 

Jakjich godeł wużivó cząd kaszebskji na Słavnije 
abo Kolbackji nje vjemë — bo nje zachovała sę 
njiżodnó pjeczic. Z knjezov na Ruji pjerszi wużeł 
Grifa Visłóv Il (1270-1300) v pravą stronę zvarco- 
nigo, nad njim gvjozda. Pjeczic ta pochodó z 1288, 

Lelevel v svoji Geogragji wukazivó Grifa knie- 
zov vzanjiczno-pom. bjołiśo na polu modravim; Ka- 
szebskji (Słavno) vedle njego bóc mjoł czorni na 
polu modravim. B. S$. 


Aleksander Labuda 


Wo znjicovanjim njeboszczekov 


Stari Jozef Komkovskji z Mirochovskjich pustk, 
nen som, co mje povjodoł wo grzepje Płaczeboga 
(„Zrzesz* R. IV Nr 1) v godce ze mną vćrzek słovo 
„znjicovac”, 

Pocignął jem go za jęzek a dovjedzoł jem sę 
hevo takji vątk zez prastarech czasov: 

— Pjervij, jesz za Boga Wojca, kjej Kaszebji 
jesz vjerę nje znelś vjar8 svjęti, tej wonji nje cho- 
velć njeboszczekov tak jak dzis, le jich znjicovelć, 
Hevo na ti grzepje (Płaczóboga) naprocem buvrona 
Czerniboga zrobjilś so znjitey ze sechech vjetvjov 
i zeligo, a tej znjicovelść njeboszczeka na popjoł. 
Ten popioł vzęlë v gark i go zanjoslć na cerpjisko, 
vej hene tam — stroną Jigrzóczn.. 

Njick vjicij jem sę nji mog wod nje dovjedzec 
v ti spravje, choba le telu, że vszetko, co mje po- 
vjodoł, vje wod svojich starszech i starech ledzi. 


Słovjanskó v Njemcach 


Coroz vjęcij v Pcłsce movi sę wo Serbach na 
Łużecach, wostatkach Słovja1 nad gorną Szprevą, 
przepłevającą przez Berlin, Serbov wopjiseje z vjc . 
gjim wuvożanjim J. Vacyn v „l. K. C.“ v dodovku 
„Kuryer Literacko-Naukowy” (Nr 3 tr.) pod zevj. 
„Niezdobytym jest łużycki kraj“, Autor podnoszó 
vortosc ducha Łużeczan — choci v morzu njem- 
czeznć, jednak sę wostelś przez teli stalati i nje 
wupedlë v norołnim bótovanju. Skurczó sę jich 
krój. Wod Polskji Łużece dzeli pas 90 km szerokiji, 
V zagarżonim bëcim Serbov Polsko, jak może, 
vspjaró jich ducha. 

Mova Serbov noleżi do vzanjicznigo cządu sło- 
vjańskjich jęzekov, do chternech sę rechuje: jęzek 
czeskji, słovackji, łużeckii, kaszebskji, polskji i nje- 
żejąci ju dziso jęzek połabskj'. Serbovje łużeckji ve 
vsebotni worganizaceji są sparłęczoni dobrze, nji 
jak Kaszebji, co mało jesz do te mają vseczëcé iv 
kulturze svoji dobrze sę znają. ; 

Ceszec może nas budzenjé przez „Ilustrowany 
Kuryer Codzienny“ poczetnosce dlo Serbov v Njem- 
cach, czemuż jednak, kjej chodzi wo Kaszebov, do- 
puszczô do napodanjė v njegodni ort na nas? — 
Cze dłote, że valczącë pod cezińcem wo Polskę 
jesmë teru ju v nji? 


Chto szkodzi Kaszebom — 
szkodzi Polsce 


Vjichli sę znovu na nas krakovskji gazetnjictvo, 
bo „Zrzesz Kaszebskó”* stoji na starże Kaszebov, 
chternech chcelebe njejedni zrobjic — vołami, ale 
vprzode wogłepjic. Nje nauczelć sę njic mądrzi- 


szigo, jakno teru samimu szczvac procem napotka- 
nim; przikłod pevno vzęlć wod cezińca, kjej belć 
v njevoló, WVesvjodczają nama z jedni stronć dobrą 
rzecz : czim barzij nierozsądnje napodają, tim mocnij 
i lepjij wodgrodzimć sę wod tego órtu ledzi. 

„Tempo Dnia“ — krevnosc „IKC.“ z 6 i 7 z. m. 
robji przemovkę wo to, że v. Aleksander Labuda 
„dobrze sę mó na polskjim chlebje“ (?). Je rzeczą 
znaną, że v, Labuda posadć żodni nji mô, a vedo- 
vającim naszigo cządnjika ju nje je. Choc v. La- 
bu ła redakceją wopuszczeł, to jednak nje zaboczimć 
co nolepszigo dlo Kaszebskii zrobjoł, cerpjąci prze- 
tim bjedę i ponjevjerkę. V argumentaceji tego ga- 
zetniictva vjidzimć vmovjanć v svich czetińcov 
rzeczi, chternech wudovodnjic nje potrefją. Potrafją 
jednak hanj:bnje zmeslac wo jakjims separatezmje 
państvovim i na tim meslą so wukormiic. 

Chto chce rozmjecac na Pomorzim zamęt i Ka- 
szebov wosłabjic przez senjć njezgodć, niech sobje 
noprzod zvażi, że naszimu sąsadovji za mjedzą 
pomogó ! 

To są szkodniice sprave Polskji na Pomo- 
rzim, a tim samim i sprave Kaszebskji 

Nji możemć ledac mjedze sobą tech, co v nas 
meszlą ceskac pjoskjiem, a Kaszebską svoją robotą 
spjichac do grobu. 


Njima Pomorza bez Kaszebov 


„Dziennik Bydgoski“ v numrze 16 z 21 z, m. 
v art. pod zevjiszczem „Ostatni Mohikanin", pod- 
pjisanim przez „Pomorzanina”, podaje kjile wuvog 
wo sp. T. Zegarskjim, wo chternim „Zrzesz Kaszćb- 
skó* vy z. n-rze poda krotkji vspomjink. Wuvogji 
autora są przekonejąci i vskazeją na dobrą orjen- 
taceję v spravach pomorskjich. 

Noleżąci do czennech Pomorzanov Zegarskii 
mjoł ten błąd, że v svojich planach mijijoł Kasze- 
bov, chterni będą podnoszelś vortosc domoceznć 
i historeczni. V ti wudbje beł zmuszoni jednak 
wusłąpjic, bo nje naloz dlo se zrożemjenjó. Wuvo- 
żoł, że sparłęczi Pomorzanov. Nje rozmjoł też Ce- 
novć, chteren pjerszi vskozoł na jistną vortosc Ka- 
szebov i jech pozeceję na Pomorzim. 

Tak to njeszczeslevć zakuńczenje v próce sp. 
Zegarskjigo wo Pomorskę samo za se movji, że 
dziso ju bez Kaszebov njiżodnó sprava pomorskó 
rozvjązanó bec nji może 


Pomerania... non cantat 

Na ksęgarskjich polócach vjesteje so nowi ka- 
szebskii pjesnjok pod zevjiszczem „Kopa Szęto- 
pórk* — Jana Patocka, nabotę patronatu Po- 
morskji Szkołć Pesznich Vjętov v Gdinji — r. 1936 

Pjesnjok v zdobnim ruchnije, str. 95, form. 60, zeznji 
sę wod jinszech tim, jiże służec mó leno vjadovim 
celom. 

Vszechbot pjesnjoka woprocz przedesłovjigo 
i słoynjiczka v. dr. Wł. Pniewskiego vEzeznaje: vstęp, 
60 spjćvkov, przópjise i varjante melodijni, Podzćl 
jak i vsebot, wosoblevje przópjisov, znankuje głę- 
boką vjedzę i vjadę autora v zopolim domocech 
spjćvov. Autor vskozeje jich pochodzenić, rovjenjik 
i drogji, jakjima przóvanożec mjałć z dalekji Polskji 
nad Bółt, Posługującće sę rovjesną metodą doszed 
do takji svjądë: „Kaszebskó domocó pjesnjiczka 
je łe decht czekavim varjantem polskji domoci pjes- 
njiczkji* (str. 69) (I) To znaczi, że Pomerania cantat 
le decht polskji pjesnjiczkji, czilże jednak — Pome- 
rania non cantat! 

Takó tezó nji może wobstojec genji vótrzemac 
„vjadovi kritikji. Autor bo zaboczeł czesto wo tim, 
że są pjesnjiczkji, co sę narodziłś na Keszebach 
i z nad Bółtu szłë do Polskji; njejedne z nijich 
pozdze v spolas:oni ju formie przóvanożełś nazod 
nad Bółt Njejedna domocó pjesnjiczka polskó je 
le czekavim varjantem kaszebskji domoci pjesnjiczkji. 
Do takjich noleżi pjesnjiczka „Żeglarza“, bo ta mu- 
szeła sę narodzec nad morzę, na co vskozeje dobetno 
vsebot tekstu i melodiji. Szkoda, że autor so tego 
nje doznaje. 

Njespole wod tech kjile słov kritikji vjitajemć 
vszechbot dzeła z cełim naszim wuznanjim i wuvo- 
żanjim. Aleksander Labuda. 


Redakcijnó wodvjeda 


Vszódnim Czetińcom, a wosoblevje tim zacnim 
Kaszebom, co z deji dlo Kaszebskji dobetno vspoina- 
gają „Zrzesz Kaszśbską”, selajemó na tim tu molu 
szczeri „Bog zapłac", Dovode starov wo nasz cząd- 
njik coroz vjęcij dostajemć, co wubetnić v naji pró'e 
i nom je vskoózą do pró.ć vótrvali. 

V wuczbje czetanió i pjisanjó vedle wuproszcżoni 
pjisovnji prosim8 Czetińcov wo bleższą vskozę, v czim 
leżi trednosc. V „Zrzesze* dejizna (wobjasnjenjć) 
całi pjisovnji molu zabjerabe za vjele, dlote możemś 
zamieszczac leno vejimkiji. 


Do Varszavć. Slemć dzękę. Vekorzestomć. 


Gvjozdka z Gduńska 


Znanć ju z łońskjich vrzesnjikovech „Wożnii- 
vjinóv* v Kartuzach, lezeńskji zespolć amatorskii 
wodegrało pod przevodę Koiłovskjigo v Lezenje 
v dregji svjęto God vidzavjisko kaszebskji ks. B, 
Sechtë „Gvjozdka z Gduńska", 

Wodegranjć vepadło dobrze. 

Pjęknó ta szteka granó ju v Vejherovje, Kartu- 
zach, Pucku, Srakojcach, cządovi zdrzadło Kaszebskii 
deszć dov6 Kaszebom sposobnotę do przezdrzenjć 
sę ze zdrzadnji samim sobje, svoji pjęknć rodnć 
movje, zvekom, vjerzenjom, svi kulturze. 

Rzecz dzeje sę v srakojskii parafji wu gbura 
Bojana przed vjolgą vojną, ve Gvjozdkę i pjerszi 
svjęto God. Na spodlć snożi kaszebskii checzć 
przevijó sę kultura domoceznś v kjile aktach (4). 
Dobëtnô je akcejó dramaticznó v 3 i 4 akce, gdze 
na spodlć vjerzenjć ledu wo godającim ve gvjozdkę 
bedle przachodó do wucesznigo njeporozemienjć. 

Snożi to vjidzavjisko je vortnim nabetkjem ka- 
szebskjigo pjismjenjić. Autor z vjolgą mjiłotą vska- 
zejąci v vjidzavjisku na drogą po starkach spusce- 
znę, kjejbe gromjistim na Kaszebov voło głosę, be 
zavarcec do svońskoscć pokądk je czas. A je ju 
noveższi czas, kjej njimó jic v zaboczenjć vszetko 
co Kaszebskijć jel 

„Gvjozdka“ jakno tvor z kaszebskjigo poczętó 
serca i ducha, dobetno przepomnji vszetkjim — 
chęcim kjej njechęcim wuznac — szczepovą kulturę 
Kaszebov, wodbijającą sę v pjęknech naj apartnech 
zvekach, gvosnech vortoscach v tvorzenjim v rod- 
nim jęzeku. 

Wod Kaszebov novjikszą chvałę dlo autora 
pevno bądze to, że tak rozmioł podezdrzec naj żścć, 
piękno do nić podińc, a przez to go tak po provdze 
i prosto woddac, że zdrząci na no vjidzavjisko kjejbe 
na javje i wod nova przeżivają Gode. Zos woder- 
vani ju wod rodnć zemji, całą duszą przeżivają re- 
dosni szterkji snożigo dzeciństya v pjervotnim jesz 
rodnim dodomku. 

Wod ks. Sechte mjonę Kaszebskji żdajemć na 
dalszi brzod bogatigo a pjęknigo jego ducha. G. 


ERRATA 
V art. pod zevjiszczem „Herbe knjezov vze- 
njiczno-pomorskjich* mó bec: „vzanjiczno'. 


„Kaszebskji Pjesnjok* 


Jana Trepczika 


do nabócć v „Księgarnia Kaszubska“ — Kartuzy 
i „Księgarnia Gazety Kartuskiej" v Kartuzach. 
— — Cena 1 egz. — 1.50 zł — — 
Przez pocztę vëselo sę za nadesłanjim 1.76 zł. 

